| Osobni podaci |
| --- |
| IME | Ramzes IX |
| ALTERNATIVNA IMENA | Također Ramses i Rameses |
| KRATAK OPIS |  |
| DATUM ROĐENJA | {{{Datum rođenja}}} |
| MJESTO ROĐENJA | Drevni Egipat |
| VRIJEME SMRTI |  |
| MJESTO SMRTI | Drevni Egipat |

**Ramzes IX** (ili **Ramses**) (originalno ime 'Amon-her-khepshef Khaemwaset' (1129. – 1111. pne.) bio je osmi kralj Dvadesete dinastije starog Egipta. Bio je treći najdugovječniji kralj ove dinastije, iza Ramzesa III i Ramzesa XI. Danas je vjeruje da je na prijestolje stupio na 21. dan I mjesca Akheta, što se temelji na studiji von Beckeratha iz 1984. godine. Prema *Torinskom papirusu 1932+1939*, Ramzes IX je vladao 18 godina i 4 mjeseca te umro u 19. godini vladavine u prvom mjesecu Pereta između 17. i 27. dana  Njegovo prijestolno ime, Neferkare Setepenre, znači "Lijepa je duša Re, izabran od Re."

Pljačke grobova
---------------

Vladavina mu je najpoznatija po seriji pljački grobova koja se zbila u 16. godini vladavine, a koja je zabilježena u Abbotovom papirusu, papirusu Leopold II-Amherst i Mayerovim papirusima. Tada se otkrilo da je nekoliko kraljevskih i plemenitaških grobnica u zapadnoj tebanskoh nekropoli opljačkano, uključujući grob kralja 17. dinastije Sobekmsafa I. Paser, gradonačelnik Istočne Tebe ili Karnaka, optužio je svog potčinjenog Pawerau, gradonačelnika Zapadne Tebe zaduženog za sigurnost nekropole, da je ili surađivao s pljačkašima ili nedovoljno brinuo o zaštiti Doline kraljeva od pljačkaša grobova. Paweraa je bio važan član vezirske komisije koja je ispitivala slučaj, i, kao što se moglo očekivati, bilo je nemoguće Pawerau službeno optužiti za bilo koji zločin zbog nedostatka dokaza. Paser je ubrzo nakon podnošenja izvještaja nestao. Ramzes IX je ipak nakon tog vala pljački donio neku stabilnost Egiptu. Obratio je pažnju na Donj Egipat i sagradio veliki spomenik u Heliopolisu.

Projekti
--------

Većina njegovih građevinskih pothvata je vezan uz centar hrama sunca u Heliopolisu u Donjem Egiptu, gdje se nalazi najvažniji spomenii njegove vladavine. Osim toga je ukrasio i zid sjeverno od Sedmog stupa Hrama Amun-Rea u Karnaku. Konalčno je njegovo ime pronađeno u Oazi Dakhla u Zapadnom Egiptu te u Gezeru u Palestini što sugerira nastavak egipatskog utjecaja u Aziji; većina posjeda Novog kraljevstva u Kanaanu i Siriju su do tada bili izgubljeni u najezdi Morskih naroda. Također je poznat po nizu spomenika u počast svojih prethodnika Ramzesa II, Ramzesa III i Ramzesa VII.

Grob
----

Unutrašnjost grobnice Ramzesa IX
Sin Ramzesa IX **Mentuherkhepeshef** nije živio dugo da bi mogao naslijediti oca, iako je imao jednu od naljepših grobnica u Dolini kraljeva (KV19). Prijestolje je umjesto toga preuzeo Ramzes X čije je srodstvo s Ramzesom IX nejasno. Mogao je biti sin Ramzesa IX, možda u braku s kasnijom suprugom Baketwernel s obzirom da je u egipatskim izvorima Baketwernel spomenuta kao Kraljevska supruga, sestra i majka. Grob Ramzesa IX, (KV6), bio je otvaran od antičkih vremena, o čemu svjedoče rimski i grčki grafiti na zidinama grobnice. Prilično je dug u tradiciji 'injekcijskih' tunela kasne 19. i 20. dinastije te se nalazi nasuprot grobnice Ramzesa II u Dolini kraljeva; moguće je da je to inspiriralo Ramzesa IX da na toj lokaciji sagradi grobnicu, kako bi bio blizu velikom kralju. Godine 1881. mumija Ramzesa IX je pronađena u zbirci Deir el-Bahri (DB320).

Vanjski linkovi
---------------

* The Tomb of Ramesses IX, Valley of the Kings, Egypt Arhivirano 2009-05-05 na Wayback Machine-u


|  |  |  |
| --- | --- | --- |
| Prethodi:**Ramzes VIII** | **Faraon Egipta**Dvadeseta dinastija | Slijedi:**Ramzes X** |

***Ramzes IX*** na Wikimedijinoj ostavi